อาการกรนที่พบได้ทั่วไปในเด็กมีอะไรบ้าง
สำหรับการนอนกรนในเด็ก (Snoring children) นั้น จากการศึกษาพบว่า 20% ของเด็กมีอาการนอนกรน 7-10% มีอาการนอนกรนทุกคืน เด็กหลายรายที่นอนกรนนั้น มีสุขภาพดี แต่ประมาณ 2% พบว่ามีปัญหาในขณะหลับและมีปัญหาในการหายใจ สำหรับผู้ปกครองควรเฝ้าระวังว่าลูกมีอาการนอนหลับและกรนอย่างไร ถ้าสงสัยว่ามีปัญหาหรือบางอย่างที่ต่างจากปกติ ควรจะปรึกษาแพทย์ผู้เชี่ยวชาญโรคจากการนอนหลับ

แล้วจะทราบได้อย่างไรว่าอาการกรนของลูกเป็นชนิดรุนแรง โดยอาการกรนที่พบได้ทั่วไปในเด็ก มีดังต่อไปนี้
- มีการนอนหลับในท่าทางที่ผิดปกติ
- มีการกรนที่เสียงดังและกรนเป็นประจำ
- สังเกตเห็นว่ามีการหยุดหายใจขณะหลับในระยะเวลาสั้น ๆ ตามด้วยเสียงกรน หายใจหอบ หรือตื่นระหว่างกลางคืน
- มีเหงื่อออกมากในขณะที่หลับ
- มีปัญหาในการเรียนและพฤติกรรม
- มีการนอนที่กระสับกระส่าย
- ปลุกตื่นยาก หรืิอ หลังตื่นนอนอยากนอนหลับต่อ
- มีอาการปวดศีรษะในระหว่างวัน หรือ มีอาการปวดศีรษะหลังตื่นนอน
- มีอารมณ์ที่หงุดหงิดง่าย หรือ โมโหง่าย
- มีการหลับในขณะที่เรียนหนังสือ
- มีอาการสมาธิสั้นและซนมากกว่าปกติ (attention deficit disorder with hyperactivity; ADHD)
- มีอาการปัสสาวะรดที่นอน (enuresis)
1.กุมารเวชศาสตร์ (กุมารเวชศาสตร์) - Pediatrics